נמל התעופה הבין-לאומי זאגרב

נמל התעופה הבין-לאומי זאגרב פרניו טוג'מן (בקרואטית: Međunarodna zračna luka Dr. Franjo Tuđman) הוא נמל תעופה השוכן כ-10 קילומטר דרומית מזרחית לזאגרב, בירת קרואטיה, ומהווה בסיס פעולה מרכזי לחברת הדגל הקרואטית, קרואטיה איירליינס. היסטוריה נמל התעופה הנוכחי נבנה ב-1962 ליד העיירה פלסו. בתחילה כלל הנמל מסלול המראה באורך 2,500 מטר וטרמינל נוסעים בשטח של 1,000 מטר רבוע. בשנת 1966 נבנה טרמינל חדש ומודרני יותר בשטר של 5,000 מטר רבוע. ב-1974 הוארך מסלול ההמראה לאורך 3,252 מטר והטרמינל הורחב לשטח 12,000 מטר רבוע. ב-12 באפריל 2012 קיבלה חברת "נמלי תעופה פריז" זיכיון להפעלת התעופה ל-30 שנה מאת ממשלת קרואטיה. במסגרת ההסכם על החברה המפעילה לבנות טרמינל חדש. ואכן, ב-2013 החלה בנייתו של טרמינל חדש בשטח 70,000 מטר רבוע, שנגמרה בחודש מרץ 2017. הטרמינל בנוי בצורת גל; האדריכלים יצרו את הצורה הגלית של הגג כתזכורת להרים שמסביב. בסה"כ נעשה שימוש ב-2,000 טונות של פלדת בנייה, 35,000 מ"ק בטון. קישורים חיצוניים אתר האינטרנט הרשמי של נמל התעופה הבין-לאומי זאגרב (בקרואטית) אתר האינטרנט הרשמי של נמל התעופה הבין-לאומי זאגרב (באנגלית) נמל התעופה הבין-לאומי זאגרב, ברשת החברתית פייסבוק נמל התעופה הבין-לאומי זאגרב, ברשת החברתית X (טוויטר) הערות שוליים